**รายงานการประชุมสภา อบต.ปันแต**

**สมัยสามัญ สมัยที่ 2 ประจำปี พ.ศ. 2561 (ครั้งที่ 1)**

**วันที่ 10 เมษายน 2561**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  1  2  3 | **ผู้มาประชุม**  นายสนิท เรืองเพชร  นายถาวร ยอดกลิ่น  นายโกวิท สงชู  นายเยื้อง หนูคง  นายโสภณ อภัยรัตน์  นายสุทัศน์ หนูจีนเส้ง  นางสาวจริยา แก้วนพรัตน์  นายสมบัติ ขำนุ้ย  นายสมพล ทองโอน  นายพฤติพงค์ เส้งเอียด  นายวิรัตน์ พงศาปาน  นายอรัญ ชูปาน  นายคล่อง ทองเย็น  นายเฉลิม นาคเกลี้ยง  นายคำนึง ขุนณรงค์  นายธนโชติ ฤทธิรงค์  นายเจษฎา บัวทอง  นายอติชาติ อภัยรัตน์  นางสุพาณี เกื้อชู  นางสุภาวดี คงไข่ศรี  นายภิญโญ หนูมาก  นางขวัญเรือน แก่นทอง  นายจำรัส สังข์หนู  นายมานิตย์ อ่อนทอง  นายณรงค์ สงวนทอง  นายสมปอง หลักไชย    **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นายเนติพันธ์ แจ้งจุล | ประธานสภา ฯ  รองประธานสภาฯ  ส.อบต. ม.1  ส.อบต. ม.1  ส.อบต. ม.2  ส.อบต. ม.3  ส.อบต. ม.3  ส.อบต. ม4  ส.อบต. ม.4  ส.อบต. ม.5  ส.อบต. ม.6  ส.อบต. ม.6  ส.อบต. ม.7  ส.อบต. ม.7  ส.อบต. ม.8  ส.อบต. ม.8  ส.อบต. ม.9  ส.อบต. ม.9  ส.อบต. ม.10  ส.อบต. ม.10  ส.อบต. ม.11  ส.อบต. ม.11  ส.อบต. ม.12  ส.อบต. ม.12  ส.อบต. ม.13  ส.อบต. ม.13  เลขานุการสภาฯ  นายก อบต.  ผอ.กองการศึกษาฯ | สนิท เรืองเพชร  ถาวร ยอดกลิ่น  -ลาการประชุม-  เยื้อง หนูคง  -ลาการประชุม-  สุทัศน์ หนูจีนเส้ง  จริยา แก้วนพรัตน์  -ลาการประชุม-  -ลาการประชุม-  พฤติพงค์ เส้งเอียด  วิรัตน์ พงศาปาน  -ลาการประชุม-  คล่อง ทองเย็น  -ลาการประชุม-  คำนึง ขุนณรงค์  ธนโชติ ฤทธิรงค์  เจษฎา บัวทอง  -ลาการประชุม-  สุพาณี เกื้อชู  สุภาวดี คงไข่ศรี  ภิญโญ หนูมาก  ขวัญเรือน แก่นทอง  จำรัส สังข์หนู  -ลาการประชุม-  ณรงค์ สงวนทอง  -ลาการประชุม-  เอกชัย รักปาน  สาโรจน์ บุญเรืองขาว  เนติพันธ์ แจ้งจุล |  |

-2-

**เริ่มประชุมเวลา 14.12 น.**

- สมาชิกฯ ครบองค์ประชุม ประธานสภาองค์การบริหารส่วนตำบลปันแต (นายสนิท เรืองเพชร) ขึ้นทำหน้าที่เป็นประธานในที่ประชุม

- ประธาน ฯ (นายสนิท เรืองเพชร) กล่าวเปิดสมัยการประชุมสภาฯ สมัยสามัญ สมัยที่ 2 ประจำปี พ.ศ. 2561 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

ประธานฯ - ท่านสมาชิก ฯ และท่านผู้เข้าร่วมประชุมทุกท่านครับ เรื่องที่ประธานจะ

(นายสนิท เรืองเพชร) แจ้งต่อที่ประชุมในวันนี้ ผมมีเรื่องด่วนที่สุดเป็นหนังสือทางราชการ

โดยนายอำเภอควนขนุน (นายพงษ์เทพ ประทุมสุวรรณ) ลงนามในหนังสือ

เรื่องการจ้างนักศึกษาช่วยปฏิบัติงานสนับสนุนโครงการไทยนิยม ยั่งยืน เนื้อความในหนังสือโดยสรุปดังนี้ครับ

- ด้วยอำเภอควนขนุน จังหวัดพัทลุง จะดำเนินการคัดเลือกบุคคล

(นักศึกษา) เพื่อช่วยปฏิบัติงานสนับสนุนโครงการไทยนิยม ยั่งยืน จำนวน 13 อัตรา ( 1 คน ต่อ 1 ตำบล) ตามแนวทางในการจ้างนักศึกษาช่วยปฏิบัติงานสนับสนุนโครงการไทยนิยม ยั่งยืน ที่กระทรวงมหาดไทยกำหนด ซึ่งอำเภอควนขนุนได้ประกาศเรื่อง รับสมัครคัดเลือกบุคคล (นักศึกษา) เพื่อจัดจ้างช่วยปฏิบัติงานสนับสนุนโครงการไทยนิยม ยั่งยืน

- สาระสำคัญตามประกาศของอำเภอควนขนุน ลงวันที่ 5 เมษายน 2561 ประกอบด้วย

1. ตำแหน่งที่รับสมัคร

- นักศึกษาช่วยปฏิบัติงานสนับสนุนโครงการไทยนิยม ยั่งยืน จำนวน 13 อัตรา

2. อัตราค่าจ้างและระยะเวลาการจ้าง

- อัตราค่าจ้างวันละ 300 บาท ปฏิบัติงานไม่น้อยกว่า 7 ชั่วโมงต่อวัน ระหว่างเวลา 08.30–16.30น. (เว้นเวลาพักกลางวัน (เวลา 12.00 – 13.00 น.)

- ระยะเวลาการจ้างไม่เกิน 60 วัน

3. หน้าที่ความรับผิดชอบและลักษณะงานที่ปฏิบัติ

- ลงพื้นที่ในตำบลที่ได้รับมอบหมาย ( 1 คนต่อ 1 ตำบล) โดยลงพื้นที่ร่วมกับทีมขับเคลื่อนการพัฒนาประเทศไทยตามโครงการไทยนิยม ยั่งยืน ระดับตำบล (ทีมขับเคลื่อนฯ ระดับอำเภอ) บันทึกข้อมูลการลงพื้นที่และสนับสนุนทีมขับเคลื่อน ฯ ระดับตำบลในการทำงาน

- ช่วยในการบันทึกข้อมูลตามโครงการไทยนิยม ยั่งยืน

- ช่วยดำเนินงานตามโครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ตามโครงการไทยนิยม ยั่งยืน (หมู่บ้านละ 200,000 บาท)

- ภารกิจอื่นๆ ตามที่นายอำเภอมอบหมาย

4. คุณสมบัติของผู้มีสิทธิสมัคร

- มีสัญชาติไทย อายุไม่ต่ำกว่า 18 ปี นับถึงวันสุดท้ายของวันสมัคร

- ต้องเป็นผู้ที่กำลังศึกษาอยู่ในระดับปริญญาตรี และไม่อยู่ระหว่างพักการเรียน หรือไม่อยู่ระหว่างรอสภามหาวิทยาลัยอนุมัติปริญญา

- เป็นผู้ที่มีภูมิลำเนาอยู่ในพื้นที่อำเภอควนขนุน

-3-

5. วิธีการรับสมัครคัดเลือก

- ผู้ประสงค์ที่จะสมัครคัดเลือก สามารถขอรับใบสมัครและยื่นใบสมัครด้วยตนเอง พร้อมเอกสารหลักฐาน ณ ที่ว่าการอำเภอควนขนุน ชั้น 2

ฯลฯ

ประธาน ฯ - ทุกท่านช่วยประชาสัมพันธ์ให้บุคคลในพื้นที่ทราบโดยทั่วกันด้วยนะครับ

(นายสนิท เรืองเพชร) สำหรับรายละเอียดที่จำเป็นในการยื่นใบสมัคร ขอให้ท่านที่สนใจได้ขอรับ

ที่เจ้าหน้าที่ธุรการสำนักงานปลัดฯ นะครับ

ระเบียบวาระที่ 2 **เรื่องรับรองรายงานการประชุม ( การประชุมสมัยสามัญ สมัยที่ 1**

**ประจำปี พ.ศ. 2561 ครั้งที่ 1 )**

ประธาน ฯ - เจ้าหน้าที่ฝ่ายเลขานุการสภาฯ ได้จัดพิมพ์และจัดส่งสำเนารายงานการ(นายสนิท เรืองเพชร) ประชุมสภาฯ สมัยสามัญ สมัยที่ 1 ประจำปี พ.ศ. 2561 ไปให้ท่าน

สมาชิก ฯ พร้อมกับหนังสือเรียกประชุม ฯ แล้วนะครับ เอกสารรายงานการประชุม ฯ มีทั้งหมด 8 หน้ากระดาษ ซึ่งทางคณะกรรมการตรวจรายงานการประชุมประจำสภาฯ ได้ทำการตรวจสอบรายงานการประชุมสภาฯ ชุดดังกล่าวแล้ว เมื่อวันที่ 5 มีนาคม 2561 ตั้งแต่เวลา 10.30–11.45 น. และทางประธานคณะกรรมการตรวจรายงานการประชุมประจำสภาฯ ได้บันทึกความเห็นส่งมาให้ผมในฐานะประธานสภาฯ แล้ว โอกาสนี้ขอเรียนเชิญท่านประธานคณะกรรมการตรวจรายงานการประชุมฯ ได้นำเรียนสรุปความเห็นของคณะกรรมการ ฯ ให้ที่ประชุมพิจารณาต่อไปนะครบ เรียนเชิญครับ

ประธานกรรมการตรวจรายงานการประชุม ฯ - เรียนท่านประธานฯ ท่านสมาชิก ฯ และท่านผู้เข้าร่วมประชุมทุกท่าน

(นายณรงค์ สงวนทอง) กระผมนายณรงค์ สงวนทอง สมาชิกฯ หมู่ที่ 13 ในฐานะประธาน

กรรมการตรวจรายงานการประชุมประจำสภาองค์การบริหารส่วนตำบล ขอเรียนเพื่อทราบและพิจารณาว่าคณะกรรมการ ฯ ทั้งหมด จำนวน 3 ท่าน ได้ประชุมเพื่อพิจารณาตรวจสอบรายงานการประชุมสภา ฯ สมัยสามัญ สมัยที่ 1 ประจำปี พ.ศ. 2561 ซึ่งมีการประชุมสภาองค์การบริหารส่วนตำบลเพียงครั้งเดียว คือการประชุมสภา ฯ เมื่อวันที่ 12 กุมภาพันธ์ 2561

- การประชุมสภาฯ ครั้งนั้นมีสมาชิกสภา ฯ ขออนุญาตลาการประชุมสภาฯ จำนวน 5 ท่าน มีผู้เข้าร่วมประชุมสภา ฯ จำนวน 4 ท่าน สาระสำคัญ และมติของที่ประชุมสภา ฯ ทางคณะกรรมการ ฯ ได้ตรวจสอบแล้ว มีความเห็นด้วยเสียงเอกฉันท์ ว่าเห็นด้วยกับการบันทึกการประชุมสภาฯ ฉบับดังกล่าว โดยไม่มีการขอแก้ไข – เพิ่มเติมนะครับ

ฯลฯ

ประธาน ฯ - ท่านสมาชิกฯ และผู้เกี่ยวข้อง พบเห็นข้อบกพร่อง หรือจะขอแก้ไข

(นายสนิท เรืองเพชร) เพิ่มเติมในรายละเอียดของรายงานการประชุม ฯ ไหมครับ

- หากไม่มีการขอแก้ไขสาระสำคัญหรือรายละเอียดใดๆ ของรายงานการประชุม ฯ ผมก็จะขอให้ท่านสมาชิก ฯ ลงมตินะครับ

ฯลฯ

มติที่ประชุม - รับรองด้วยเสียงเอกฉันท์

-4-

ระเบียบวาระที่ 3 กระทู้ถาม

- ไม่มี

ระเบียบวาระที่ 4 เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

ประธาน ฯ - การพิจารณาในระเบียบวาระที่ 5 ซึ่งเป็นเรื่องเสนอเข้ามาใหม่ วันนี้

(นายสนิท เรืองเพชร) มีอยู่ 2 เรื่อง หรือ 2 ญัตติ เป็นญัตติที่เสนอโดยผู้บริหารคือ นายกองค์การ

บริหารส่วนตำบล การเสนอญัตติโดยผู้บริหารนี้ ตามระเบียบระบุว่าไม่ต้องมีผู้รับรองการเสนอญัตตินะครับ โดยผมจะเรียนเชิญท่านนายก ฯ ในฐานะผู้เสนอญัตติ ได้นำเสนอญัตติเพื่อให้ที่ประชุมสภาองค์การบริหารส่วนตำบล ได้พิจารณาเพื่อลงมติเรียงตามลำดับที่บรรจุไว้ในระเบียบวาระการประชุมซึ่งแจ้งไปให้สมาชิกฯ ได้รับทราบแล้วนะครับ

5.1 ญัตติขออนุมัติโอนงบประมาณรายจ่ายไปตั้งจ่ายรายการใหม่ ประจำปีงบประมาณ

พ.ศ. 2561

ประธาน ฯ - รายละเอียดเอกสารประกอบญัตติคำขออนุมัติโอนงบประมาณเพื่อไปตั้ง(นายสนิท เรืองเพชร) จ่ายเป็นรายการใหม่ โครงการขุดเจาะบ่อบาดาล หมู่ที่ 5 มีเอกสาร

ประกอบการพิจารณา จำนวนรวม 5 แผ่น นะครับ

- ขอเรียนเชิญท่านนายก ฯ ได้นำเสนอญัตติต่อที่ประชุมเพื่อพิจารณาต่อไป

ครับ

นายก ฯ - เรียนท่านประธาน ฯ ท่านสมาชิก ฯ และผู้เข้าร่วมประชุมทุกท่านครับ (นายสาโรจน์ บุญเรืองขาว) กระผมนายสาโรจน์ บุญเรืองขาว) นายกองค์การบริหารส่วนตำบลปันแต

ขอเสนอญัตติขออนุมัติโอนงบประมาณรายจ่ายประจำปีงบประมาณ พ.ศ. 2561 เพื่อนำไปตั้งจ่ายเป็นรายการใหม่ จำนวน 1 รายการ หรือ 1 โครงการ ดังนี้ครับ

- **ขออนุมัติโอนลดงบประมาณ** โดยขอโอนลดจากแผนงานเคหะและชุมชน

งานบริหารทั่วไปเกี่ยวกับเคหะและชุมชน หมวดเงินเดือน (ฝ่ายประจำ) ประเภทเงินเดือนพนักงาน รายการเงินเดือนพนักงาน งบประมาณอนุมัติไว้ตามข้อบัญญัติ ฯ จำนวน 1,181,340 บาท งบประมาณคงเหลือก่อนขออนุมัติโอน เป็นจำนวน 684,600 บาท ขออนุมัติโอนลดในครั้งนี้เป็นเงินจำนวน 237,000 บาท

- **ขออนุมัติตั้งจ่ายรายการใหม่** ขออนุมัติตั้งจ่ายงบประมาณรายจ่ายเป็นรายการใหม่ในแผนงานการพาณิชย์ งานกิจการประปา งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ รายการค่าจ้างขุดเจาะบ่อน้ำบาดาล หมู่ที่ 5 โดยขอตั้งจ่ายใหม่เป็นเงินจำนวน 237,000 บาท

- ท่านประธานฯ และท่านสมาชิก ฯ ครับ เหตุที่จำเป็นต้องขอตั้งจ่ายรายการใหม่เป็นค่าจ้างขุดเจาะบ่อบาดาลในพื้นที่ หมู่ที่ 5 ในครั้งนี้ เนื่องจากระบบประปาหมู่ที่ 5 ในความรับผิดชอบขององค์การบริหารส่วนตำบลปันแต ซึ่งได้ทำการก่อสร้างขึ้นใหม่เมื่อเร็วๆนี้ โดยงบประมาณซึ่งเป็นเงินอุดหนุนเฉพาะกิจจากรัฐบาล ปรากฏว่าเมื่อดำเนินการก่อสร้างแล้วเสร็จและได้ทดลองใช้แล้ว จะมีปัญหาในด้านปริมาณน้ำบาดาลซึ่งสูบขึ้นจากบ่อน้ำบาดาลที่มีอยู่เดิมมีปริมาณที่ไม่เพียงพอ เป็นอุปสรรคต่อการบริหารจัดการน้ำและอาจก่อให้เกิดผลกระทบต่อตัวระบบประปาได้ จึงจำเป็นต้องตั้งงบประมาณเพื่อดำเนินการขุดเจาะบ่อบาดาลใหม่

-5-

จำนวน 1 บ่อ ขนาดเส้นผ่าศูนย์กลาง 6 นิ้ว ความลึกของบ่อตั้งแต่ 43 – 100 เมตร หรือให้มีปริมาณน้ำที่สูบได้ไม่น้อยกว่า 5 ลูกบาศก์เมตรต่อชั่วโมง พร้อมทำการขยายท่อเมนส่งน้ำประปาประเภทท่อพีวีซี ขนาด 2 นิ้ว ยาว 70 เมตร และวางท่อร้อยสายไฟฟ้า ยาว 70 เมตร ด้วยครับ

นายก ฯ - สำหรับงบประมาณที่ขออนุมัติโอนลดจากรายการเงินเดือนพนักงาน

(นายสาโรจน์ บุญเรืองขาว) จำนวน 237,000 บาท นั้น หลังจากโอนลดในครั้งนี้แล้วจะยังคงมี

งบประมาณคงเหลืออยู่จำนวน 447,600 บาท ซึ่งเมื่อคำนวณดูแล้ว

จะไม่กระทบต่อรายจ่ายที่จ่ายเป็นค่าเงินเดือนพนักงานตลอดระยะเวลาปีงบประมาณที่เหลืออยู่แต่อย่างใด

นะครับ

- เอกสารประกอบการพิจารณาโครงการขุดเจาะบ่อบาดาลดังกล่าวนี้ ประกอบด้วยแบบ ปร.4 ปร.5 และแบบ ปร.6 ท่านสมาชิกฯ ช่วยพิจารณานะครับ หากมีข้อสงสัยประการใด

เกี่ยวกับแบบการประมาณการที่ตั้งจ่ายเพื่อการขุดเจาะบ่อน้ำบาดาล ก็ขอให้ซักถาม หรืออภิปรายต่อที่ประชุม เพื่อผมและผู้เกี่ยวข้องจะได้ชี้แจงเพื่อความเข้าใจต่อไปนะครับ

- ส่วนที่ดินที่สำรวจเพื่อจะทำการขุดเจาะนั้น ทางเจ้าของที่ดินได้ลงนามยินยอมให้ใช้พื้นที่แล้วนะครับ ซึ่งหากที่ประชุมสภา ฯ ในวันนี้มีมติอนุมัติให้โอนงบประมาณตามที่เสนอขอแล้ว

ผมจะได้แจ้งให้เจ้าหน้าที่ผู้รับผิดชอบเร่งดำเนินการต่อไปโดยเร็ว

ฯลฯ

ประธาน ฯ - ท่านสมาชิก ฯ ทุกท่านคงศึกษารายละเอียดในเอกสารประกอบโครงการ(นายสนิท เรืองเพชร) แล้วนะครับ ทั้งแบบ ปร.4 คือแบบแสดงรายการ ปริมาณ และราคา

แบบ ปร.5 และแบบ ปร.6 เป็นการสรุปผลการประมาณราคาค่าก่อสร้าง

ซึ่งเป็นรายละเอียดที่เข้าใจได้ไม่ยากนะครับ

- มีสมาชิกฯ ท่านใด จะขออภิปรายหรือให้ข้อแนะนำหรือมีข้อสงสัยใดจะ สอบถามก็ขอเชิญนะครับ

สมาชิก ฯ - เรียนท่านประธาน ฯ ที่เคารพ กระผมนายณรงค์ สงวนทอง สมาชิก ฯ

(นายณรงค์ สงวนทอง) หมู่ที่ 13 ขอสอบถามข้อสงสัยเกี่ยวกับราคาค่าจ้างขุดเจาะบ่อ ครับ

คือจากที่เคยเห็น ๆ มาก่อน เมื่อ 3 – 4 ปี ที่ผ่านมา การขุดเจาะบ่อน้ำ

บาดาลของภาคเอกชน ประชาชนทั่วๆไป จะมีราคาค่าขุดเจาะบ่อละไม่ถึง 100,000 บาท ไม่ทราบทำไม

จึงแตกต่างจากราคาของทางราชการค่อนข้างมากนะครับ

ฯลฯ

ประธาน ฯ - สำหรับราคาค่าก่อสร้างขอให้ท่านสมาชิก ฯ ได้พิจารณาที่เอกสาร

(นายสนิท เรืองเพชร) แบบ ปร.4 นะครับ เป็นแบบแสดงรายการ ปริมาณ และราคา

มีรายละเอียดปลีกย่อยแสดงให้เห็นอยู่นะครับ เช่น รายการที่ 1 เป็นงาน

เจาะบ่อบาดาล มีรายละเอียดย่อยประกอบอยู่ถึง 13 รายการย่อยนะครับ ส่วนรายการที่ 2 เป็นงานขยายท่อเมนส่งน้ำประปา มีงานย่อยอยู่ 3 รายการ รายการที่ 3 เป็นงานวางท่อร้อยสายไฟฟ้า มีงานย่อยประกอบอยู่ 3 รายการย่อยเช่นกัน ขอให้ท่านสมาชิก ฯ ดูรายละเอียดแล้วเอาราคามารวมดูจะเห็นว่าค่าวัสดุและค่าแรงรวมกันเป็นเงินเกือบ 200,000 บาท

ฯลฯ

-6-

- สมาชิก ฯ ท่านอื่นมีข้อสงสัย หรือแสดงความเห็นอย่างไร ขอเชิญนะครับ

ทางท่านนายกฯ จะได้ชี้แจงให้ทุกท่านได้รับทราบเพื่อพิจารณานะครับ ฯ

- ครับ เมื่อไม่มีสมาชิก ฯ ท่านใดจะขออภิปรายต่อ ผมในฐานะประธานในที่ประชุมจะขออนุญาตขอให้สมาชิกฯ ทุกท่านได้ลงมติสำหรับญัตตินี้นะครับ

ประธาน ฯ - สมาชิก ฯ ท่านใดเห็นควรอนุมัติให้โอนงบประมาณประจำปีงบประมาณ (นายสนิท เรืองเพชร) พ.ศ. 2561 ตามญัตติที่ท่านนายกฯ เสนอ โปรดยกมือครับ

- มีมติเป็นเอกฉันท์ นะครับ

มติที่ประชุม - อนุมัติด้วยคะแนนเสียงเอกฉันท์ ให้โอนงบประมาณดังนี้

1. **โอนลด** แผนงานเคหะและชุมชน งานบริหารทั่วไปเกี่ยวกับเคหะและชุมชน งบบุคลากร รายการเงินเดือนพนักงาน จำนวน 237,000 บาท
2. **โอนตั้งจ่ายรายการใหม่** แผนงานการพาณิชย์ งานกิจการประปา

งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่ง

สาธารณูปการ รายการค่าจ้างขุดเจาะบ่อน้ำบาดาล หมู่ที่ 5

จำนวน 1 บ่อ งบประมาณ 237,000 บาท

5.2 ญัตติขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2561

ประธาน ฯ - เรื่องที่เสนอใหม่ เรื่องที่ 2 หรือ ญัตติที่ 2 ซึ่งผู้บริหารท้องถิ่น คือนายก(นายสนิท เรืองเพชร) องค์การบริหารส่วนตำบล (นายสาโรจน์ บุญเรืองขาว) เป็นผู้ยื่นเสนอญัตติ

ต่อที่ประชุมสภา ฯ ในวันนี้ เป็นการยื่นขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2561 ซึ่งอยู่ในความรับผิดชอบของส่วนการศึกษา ศาสนาและวัฒนธรรม

- เป็นการยื่นเสนอโดยอาศัยระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ข้อ 29 ซึ่งกำหนดว่า “การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น” ซึ่งสำหรับปีงบประมาณ พ.ศ. 2561 นี้ ถือเป็นการขอแก้ไขเปลี่ยนแปลงเป็นครั้งที่ 1

- ก็เช่นเดียวกันครับ ท่านสมาชิก ฯ ทุกท่านครับ เอกสารประกอบการพิจารณาในการอนุมัติให้แก้ไขเปลี่ยนแปลงคำชี้แจงงบประมาณ ประกอบด้วย แบบ ปร.4 ปร.5 และแบบ ปร.6 พร้อมกับแผนผังบริเวณที่จะดำเนินการ ในการนี้ ก็ขอเรียนเชิญท่านนายก ฯ ได้เสนอญัตติต่อที่ประชุมฯ ครับ

นายก ฯ - เรียนท่านประธาน ฯ ที่เคารพ ท่านสมาชิก ฯ ผู้มีเกียรติทุกท่านครับ

(นายสาโรจน์ บุญเรืองขาว) กระผมนายสาโรจน์ บุญเรืองขาว นายกองค์การบริหารส่วนตำบลปันแต

มีความจำเป็นอีกกรณีหนึ่งนะครับ ที่จะต้องขอรบกวนท่านสมาชิกสภา

องค์การบริหารส่วนตำบลปันแต ได้พิจารณาและอนุมัติให้มีการแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2561 ซึ่งท่านสมาชิก ฯ ทุกท่านคงได้รับเอกสารที่แสดงรายละเอียดประกอบแล้ว นะครับ

-7-

- ขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2561 จำนวน 1 รายการ เป็นงบประมาณในความรับผิดชอบของส่วนการศึกษา ศาสนาและวัฒนธรรม ปรากฏในแผนงานการศึกษา งานระดับก่อนวัยเรียนและประถมศึกษา งบลงทุน หมวดค่าที่ดินและสิ่งก่อสร้าง ประเภทค่าบำรุงรักษาและปรับปรุงที่ดินและสิ่งก่อสร้าง รายการ/โครงการ เทพื้นคอนกรีตด้านข้างและด้านหลังอาคารศูนย์พัฒนาเด็กเล็กบ้านสำนักกอ ตั้งงบประมาณตามข้อบัญญัติ เป็นเงินจำนวน 47,000 บาท

- คำชี้แจงงบประมาณรายจ่าย ข้อความเดิม ระบุไว้ว่า “เพื่อจ่ายเป็นค่าเทพื้นคอนกรีตด้านข้างและด้านหลังอาคารศูนย์พัฒนาเด็กเล็กบ้านสำนักกอ หนา 0.10 เมตร คิดเป็นพื้นที่ไม่น้อยกว่า 167.50 ตารางเมตร ตามรายละเอียดของ อบต. ปันแต (ปรากฏในแผนพัฒนาท้องถิ่นสี่ปี (พ.ศ. 2561-2564) รายการที่ 10 หน้า 110)”

- ขอแก้ไขข้อความใหม่ เป็น “เพื่อจ่ายเป็นค่าเทพื้นคอนกรีตด้านข้างและด้านหลังอาคารศูนย์พัฒนาเด็กเล็กบ้านสำนักกอ หนา0.10 เมตร คิดเป็นพื้นที่ไม่น้อยกว่า 140.30 ตารางเมตร ตามรายละเอียดของ อบต. ปันแต (ปรากฏในแผนพัฒนาท้องถิ่นสี่ปี (พ.ศ. 2561-2564) รายการที่ 10 หน้า 111)”

- สาระสำคัญของคำชี้แจงงบประมาณที่แก้ไขเปลี่ยนแปลงใหม่ คือการระบุจำนวน พื้นที่ในการเทพื้นคอนกรีตผิดพลาดจากเดิมระบุไว้ เป็นพื้นที่จำนวน 167.50 ตารางเมตร เปลี่ยนแปลงใหม่เป็นพื้นที่จำนวน 140.30 ตารางเมตร ท่านสมาชิก ฯ อาจมีข้อสงสัยว่าทำไมงบประมาณยังคงตั้งจ่ายไว้เท่าเดิม คือ 47,000 บาท ในขณะที่พื้นที่เทพื้นคอนกรีตลดลง อันนี้ขอให้ท่านสมาชิก ฯ ได้ดูที่แบบ ปร.4 และแบบ ปร.5 นะครับ เป็นการคิดประมาณราคาโดยยึดหลักเกณฑ์ของทางราชการและเป็นราคาที่เป็นราคาในปัจจุบันที่สามารถเปรียบเทียบราคาได้ ซึ่งจากการตรวจสอบทบทวนดู การประมาณราคาในแบบ ปร.4 และแบบ ปร.5 ก่อนที่จะตราเป็นข้อบัญญัติงบประมาณรายจ่ายประจำปีงบประมาณ พ.ศ. 2561 ของกองช่าง ปรากฏว่าเดิมมีการวัดและประมาณราคาค่าก่อสร้างไว้ที่พื้นที่ 140.30 ตารางเมตร แต่พอมาถึงขั้นตอนการจัดพิมพ์เอกสาร เจ้าหน้าที่พิมพ์ตัวเลขพื้นที่ผิดพลาด จึงจำเป็นต้องแก้ไขใหม่ให้ตรงกับความเป็นจริงตั้งแต่แรกครับ

ฯลฯ

ประธาน ฯ - ครับ ท่านสมาชิก ฯ ครับ สรุปว่าเหตุที่ต้องแก้ไขเปลี่ยนแปลงจำนวนพื้นที่(นายสนิท เรืองเพชร) ใหม่ในครั้งนี้ เนื่องจากมีความผิดพลาดในการจัดพิมพ์ตัวเลขในเอกสาร

นะครับ

- มีท่านใด มีข้อสงสัยในกรณีนี้ไหมครับ หากมีผู้ต้องการอภิปรายเพิ่มเติม ขอได้ โปรดยกมือขึ้นนะครับ ผมจะอนุญาตให้ได้อภิปรายหรือท้วงติงได้เต็มที่นะครับ ฯ

- เมื่อไม่มีผู้ใดอภิปรายในญัตติที่เสนอนี้ ผมก็จะขอให้ท่านสมาชิกฯ ได้ลงมติต่อไปนะครับ

- สมาชิก ฯ ท่านใดเห็นควรอนุมัติให้แก้ไขเปลี่ยนแปลงคำชี้แจงใหม่ ตามที่ท่านนายก ฯ เสนอโปรดยกมือครับ

ฯลฯ

-8-

มติที่ประชุม - อนุมัติด้วยคะแนนเสียงเอกฉันฑ์

- ให้แก้ไขเปลี่ยนแปลงคำชี้แจงงบประมาณใหม่ ดังนี้ “เพื่อจ่ายเป็นค่าเทพื้นคอนกรีตด้านข้างและด้านหลังอาคารศูนย์พัฒนาเด็กเล็กบ้านสำนักกอ หนา 0.10 เมตร คิดเป็นพื้นที่ไม่น้อยกว่า 140.30 ตารางเมตร ตามรายละเอียดของ อบต.ปันแต (ปรากฏในแผนพัฒนาท้องถิ่นสี่ปี พ.ศ. 2561 -2564) รายการที่ 10 หน้า 111”

ระเบียบวาระที่ 6 เรื่องอื่นๆ

ประธานฯ - สำหรับเทศกาลวันสงกรานต์ในปีนี้ มีบางหมู่บ้านในพื้นที่ตำบลของเราที่จัด(นายสนิท เรืองเพชร) กิจกรรมรดน้ำขอพรผู้สูงอายุ ขอให้ท่านสมาชิก ฯ ได้ดูแลและประสานงาน

ขอความร่วมมือระหว่างกันด้วยตามสมควรนะครับ

- ที่หมู่ที่ 4 บ้านปากสระ ได้รับแจ้งว่าจะมีการจัดกิจกรรมรดน้ำขอพร

ผู้สูงอายุภายในหมู่บ้าน จำนวนประมาณ 20 ท่าน ในวันที่ 11 เมษายน เวลา 08.30 เป็นต้นไป ทางหมู่บ้านขอเรียนเชิญท่านสมาชิก ฯ ทุกคนด้วยนะครับ

ประธาน ฯ - หลังเสร็จสิ้นการประชุมสภา ฯ ในวันนี้แล้ว ทางกองการศึกษา ฯ

(นายสนิท เรืองเพชร) แจ้งว่าขอให้ท่านสมาชิก ฯ แต่ละหมู่บ้านได้รับมอบอุปกรณ์กีฬาด้วยนะครับ

ฯลฯ

ผอ.กองการศึกษา ฯ - เรียนท่านประธาน ฯ และท่านสมาชิกสภา ฯ ทุกท่านครับ การจัดการ

(นายเนติพันธ์ แจ้งจุล) แข่งขันกีฬาประชาชนและเยาวชนประจำปีนี้ กำหนดเริ่มการแข่งขันตั้งแต่

วันที่ 19 เมษายน กีฬาทุกประเภทจะทำการแข่งขันกันที่สนามกีฬาโรงเรียนบ้านสำนักกอ และสำหรับกีฬาเปตอง กำหนดแข่งขันกันในวันที่ 5 พฤษภาคม นะครับ

ฯลฯ

ประธาน ฯ - สมาชิกสภาองค์การบริหารส่วนตำบลปันแต ทุกท่านครับ สมัยการประชุม(นายสนิท เรืองเพชร) สภาองค์การบริหารส่วนตำบล สมัยสามัญ สมัยที่ 2 ประจำปี พ.ศ. 2561 นี้

คงจะมีการประชุมกันเพียงครั้งเดียวคือวันนี้นะครับ เนื่องจากได้มีการพิจารณาญัตติและข้อราชการต่างๆ เสร็จสิ้นเรียบร้อยตามระเบียบวาระที่กำหนดแล้ว ผมขอเลิกการประชุมและขอปิดสมัยการประชุม นะครับ

ปิดประชุมเวลา 15.55 น.

ลงชื่อ บันทึกการประชุม

(นายเอกชัย รักปาน)

เลขานุการสภา อบต.ปันแต